
64 DR.30.9.2004 

 
 

hendak kurangkan defisit ini kepada 3.8% - penurunan daripada 4.5% kepada 3.8%.  
Sekiranya kerajaan terus membelanjakan kewangan yang besar, maka amat sukar 
untuk kerajaan mempertahankan kadar defisit yang telah pun ditetapkan oleh kerajaan.  
Itu yang kedua. 

 Yang ketiganya kenapa ia sukar dipertahankan ialah kerana apabila kita 
berbelanja RM11,000 juta untuk tujuan ini, maka dengan itu kita akan mempunyai 
kurang wang untuk tujuan-tujuan lain - untuk sekolah, jalan raya, hospital, Parlimen dan 
lain-lain. 

 Jadi, itulah sebabnya kerajaan sedang meneliti perkara ini dengan serius 
keadaan yang, dengan izin, not sustainable, tidak boleh kita pertahankan dalam masa 
panjang kerana tiga perkara tadi.  Yang pertama penyeludupan – yang Ahli Yang 
Berhormat bagi Kudat sebutkan tadi; yang kedua kerana defisit kerajaan yang mungkin 
meningkat sekiranya kita terus membayar subsidi yang tinggi; dan yang ketiga ialah kita 
akan kekurangan peruntukan bagi tujuan-tujuan lain. 

 Dalam pada itu kerajaan menegaskan bahawa kerajaan akan terus membantu 
rakyat.  Subsidi adalah satu perkara yang merupakan dasar kerajaan.  Kita membantu 
rakyat, umpamanya untuk pelajar miskin, makanan di sekolah kita subsidi, harga padi 
kita bayar subsidi, petroleum kita subsidize juga tetapi jumlah kuantumnya hendaklah 
pada kadar yang berpatutan yang mampu ditanggung oleh kerajaan tanpa menjejaskan 
tiga perkara yang saya sebutkan tadi. 

 Datuk Haji Wan Junaidi bin Tuanku Jaafar [Santubong]:  [Bangun]  

 Tuan Lim Kit Siang [Ipoh Timur]:  [Bangun]  

 Tuan Pengerusi [Datuk Dr. Yusof bin Yacob]:  Ada dua yang bangun, Yang 
Berhormat.  Hendak bagi yang mana Yang Berhormat?  Santubong? 

 Datuk Haji Wan Junaidi bin Tuanku Jaafar:  Santubonglah dahulu.  Ketua 
Pembangkang duduklah dahulu.  Saya dahulu berdiri. 

 Tuan Pengerusi [Datuk Dr. Yusof bin Yacob]:  Yang Berhormat Menteri, 
bagi yang mana?  Santubong? 

 Datuk Haji Wan Junaidi bin Tuanku Jaafar:   Terima kasih Tuan Pengerusi.  
Saya memang menghargai tindakan kerajaan memberi subsidi yang begitu besar 
sekali.  Tetapi apa yang menjadi persoalan yang saya bangkitkan di sini ialah 
persoalannya kalau kita beli minyak diesel di stesen harganya 70 sen lebih tetapi kalau 
kita orang nelayan yang beli untuk perahu nelayan yang kecil-kecilan itu diberi RM1.00 
lebih seliter dan juga transport company macam bas dan sebagainya mereka 
dibenarkan membeli minyak secara bulk buying daripada syarikat-syarikat  minyak. 

 Saya menerima laporan bahawa harga pada bulan lepas ialah RM1.24 sen.  
Jadi ini nampak perbezaan di antara yang dibeli di stesen minyak dengan yang dijual 
secara bulk sales kepada syarikat-syarikat transport ini.  Itulah kenapa makanya, minta 
maaf Tuan Pengerusi, panjang sedikit – kenapa syarikat bas hendak minta naik harga 
tambang, teksi sudah minta, bas sekolah sudah minta, semua pihak dalam industri 
pengangkutan ini telah minta dinaikkan harga tambang.   

 Nelayan yang kecil-kecilan, orang daripada kampung-kampung kita juga 
terpaksa membeli.  Dia tidak boleh membeli di stesen minyak.  Tidak dibolehkan.  Kalau 
beli pun mungkin kena tangkap dan stesen minyak pun kena tangkap.  Jadi, 
persoalannya kenapa yang dijual kepada public untuk recreational purposes ini murah 
tetapi untuk mereka yang mencari hidup ini lebih mahal.  Terima kasih. 

 Dato' Mustapa bin Mohamed:  Saya kurang pasti sama ada maklumat Ahli 
Yang Berhormat bagi Santubong itu tepat daripada maklumat yang ada pada saya, 
harga yang dibayar oleh nelayan dan pengusaha-pengusaha public transport adalah 
berpatutan.  Saya rasa harga angka Yang Berhormat itu perlu disemak semula, 
bukanlah RM1 lebih malah bagi mereka yang membeli diesel melalui bulk buying itu 
mereka mendapat diskaun yang agak baik.  Saya akan menyemak angka-angka 
tersebut.  Terima kasih. 

 Datuk Haji Wan Junaidi bin Tuanku Jaafar:  Oleh kerana soalan fakta, Tuan 
Pengerusi, kalau saya salah, saya minta maaf,  oleh kerana harga yang saya terima 
surat dari Shell.  Terima kasih. 



hendak kurangkan defisit ini kepada 3.8%- penurunan daripada 4.5% kepada 3.8%. Sekiranya kerajaan terus membelanjakan kewangan yang besar, maka amat sukar untuk kerajaan mempertahankan kadar defisit yang telah pun ditetapkan oleh kerajaan. Itu yang kedua. Yang ketiganya kenapa ia sukar dipertahankan ialah kerana apabila kita berbelanja RM11,000 juta untuk tujuan ini, maka dengan itu kita akan mempunyai kurang wang untuk tujuan-tujuan lain- untuk sekolah, jalan raya, hospital, Parlimen dan lain-lain. Jadi, itulah sebabnya kerajaan sedang meneliti perkara ini dengan serius keadaan yang, dengan izin, not sustainable, tidak boleh kita pertahankan dalam masa panjang kerana tiga perkara tadi. Yang pertama penyeludupan- yang Ahli Yang Berhormat bagi Kudat sebutkan tadi; yang kedua kerana defisit kerajaan yang mungkin meningkat sekiranya kita terus membayar subsidi yang tinggi; dan yang ketiga ialah kita akan kekurangan peruntukan bagi tujuan-tujuan lain. Dalam pada itu kerajaan menegaskan bahawa kerajaan akan terus membantu rakyat. Subsidi adalah satu perkara yang merupakan dasar kerajaan. Kita membantu rakyat, umpamanya untuk pelajar miskin, makanan di sekolah kita subsidi, harga padi kita bayar subsidi, petroleum kita subsidize juga tetapi jumlah kuantumnya hendaklah pada kadar yang berpatutan yang mampu ditanggung oleh kerajaan tanpa menjejaskan tiga perkara yang saya sebutkan tadi. Datuk Haji Wan Junaidi bin Tuanku Jaafar [Santubong]: [Bangun]. Tuan Lim Kit Siang [Ipoh Timur]: [Bangun]. Tuan Pengerusi [Datuk Dr. Yusof bin Yacob]: Ada dua yang bangun, Yang Berhormat. Hendak bagi yang mana Yang Berhormat? Santubong?. Datuk Haji Wan Junaidi bin Tuanku Jaafar: Santubonglah dahulu. Ketua Pembangkang duduklah dahulu. Saya dahulu berdiri. Tuan Pengerusi [Datuk Dr. Yusof bin Yacob]: Yang Berhormat Menteri, bagi yang mana? Santubong?. Datuk Haji Wan Junaidi bin Tuanku Jaafar: Terima kasih Tuan Pengerusi. Saya memang menghargai tindakan kerajaan memberi subsidi yang begitu besar sekali. Tetapi apa yang menjadi persoalan yang saya bangkitkan di sini ialah persoalannya kalau kita beli minyak diesel di stesen harganya 70 sen lebih tetapi kalau kita orang nelayan yang beli untuk perahu nelayan yang kecil-kecilan itu diberi RM1.00 lebih seliter dan juga transport company macam bas dan sebagainya mereka dibenarkan membeli minyak secara bulk buying daripada syarikat-syarikat minyak. Saya menerima laporan bahawa harga pada bulan lepas ialah RM1.24 sen. Jadi ini nampak perbezaan di antara yang dibeli di stesen minyak dengan yang dijual secara bulk sales kepada syarikat-syarikat transport ini. Itulah kenapa makanya, minta maaf Tuan Pengerusi, panjang sedikit- kenapa syarikat bas hendak minta naik harga tambang, teksi sudah minta, bas sekolah sudah minta, semua pihak dalam industri pengangkutan ini telah minta dinaikkan harga tambang. Nelayan yang kecil-kecilan, orang daripada kampung-kampung kita juga terpaksa membeli. Dia tidak boleh membeli di stesen minyak. Tidak dibolehkan. Kalau beli pun mungkin kena tangkap dan stesen minyak pun kena tangkap. Jadi, persoalannya kenapa yang dijual kepada public untuk recreational purposes ini murah tetapi untuk mereka yang mencari hidup ini lebih mahal. Terima kasih. Dato' Mustapa bin Mohamed: Saya kurang pasti sama ada maklumat Ahli Yang Berhormat bagi Santubong itu tepat daripada maklumat yang ada pada saya, harga yang dibayar oleh nelayan dan pengusaha-pengusaha public transport adalah berpatutan. Saya rasa harga angka Yang Berhormat itu perlu disemak semula, bukanlah RM1 lebih malah bagi mereka yang membeli diesel melalui bulk buying itu mereka mendapat diskaun yang agak baik. Saya akan menyemak angka-angka tersebut. Terima kasih. Datuk Haji Wan Junaidi bin Tuanku Jaafar: Oleh kerana soalan fakta, Tuan Pengerusi, kalau saya salah, saya minta maaf, oleh kerana harga yang saya terima surat dari Shell. Terima kasih.